भारतानं केला नवीन विक्रम, चहा निर्यातीत जगातील दुसरा सर्वात मोठा देश

India Tea Exporter | भारताने २०२४ मध्ये २५५ दशलक्ष किलो चहाची निर्यात केली असून यासह भारत श्रीलंकेला मागे टाकून जगातील दुसरा सर्वात मोठा चहा निर्यातदार बनला आहे. या क्रमवारीत केनियाने आपले अव्वल स्थान कायम राखले आहे. भारतीय चहा मंडळाने याबाबतची आकडेवारी जारी केली आहे.

भू-राजकीय तणावामुळे जागतिक बाजारपेठेत अनिश्चितता असूनही, भारताची चहाची निर्यात २०२४ मध्ये २५५ दशलक्ष किलोग्रॅमपर्यंत पोहोचेल, जी १० वर्षातील उच्चांकी आहे. २०२३ मध्ये नोंदवलेल्या २३१.६९ दशलक्ष किलोग्रॅमच्या याच आकड्यावरून २०२४ मध्ये देशाच्या निर्यातीत 10 टक्के वाढ झाली आहे.

हेही वाचा : Amit Shah | भारत ही काही धर्मशाळा नव्हे; अमित शहांचा घुसखोरांना इशारा

भारत २५ हून अधिक देशांमध्ये चहाची निर्यात करतो, त्यापैकी UAE, इराक, इराण, रशिया, USA आणि UK ही त्याची प्रमुख बाजारपेठ आहेत. भारत हा जगातील पहिल्या पाच चहा निर्यातदारांपैकी एक आहे. जो एकूण जागतिक निर्यातीपैकी १० टक्के आहे. भारतातील आसाम, दार्जिलिंग आणि निलगिरी चहा हे जगातील सर्वोत्तम चहा मानले जातात. भारतातून निर्यात होणारा बहुतांश चहा ‘ब्लॅक टी’ आहे, जो एकूण निर्यातीच्या सुमारे ९६ टक्के आहे.

चहा उत्पादनाला चालना देण्यासाठी, भारतीय चहासाठी एक विशिष्ट ब्रँड तयार करण्यासाठी आणि चहा उद्योगाशी संबंधित कुटुंबांचे कल्याण सुनिश्चित करण्यासाठी भारताने अनेक पावले उचलली आहेत. आसाम व्हॅली आणि कचार हे आसामचे दोन चहा उत्पादक प्रदेश आहेत. पश्चिम बंगालमध्ये डूअर्स, तराई आणि दार्जिलिंग हे तीन प्रमुख चहा उत्पादक प्रदेश आहेत.